HU
L 222/202
Az Európai Unió Hivatalos Lapja
2023.9.8.
iv.
üzemi tömeg átlagos hasznos teher mellett, v. üzemi tömeg menetkész állapotban.”
b) a (2) pontban a „13. hivatkozásában” szöveg helyébe a „6. hivatkozásában” szöveg lép. 23.
A 4.2.3.1. pont helyébe a következő szöveg lép: „4.2.3.1.
Méretezés (1)
Ez a pont az egy vagy több infrastruktúrán akadály nélkül üzemeltethető vasúti járművek méretezését szolgáló számítások és ellenőrzések szabályaival foglalkozik.
A nem 1 520 mm-es nyomtávú rendszere(ke)n történő üzemre tervezett egységek esetében:
(2)
A kérelmező választja ki a kívánt referenciaprofilt, többek között a hordmű referenciaprofilját is.
A referenciaprofilt fel kell tüntetni a 4.2.12. pontban ismertetett műszaki dokumentációban.
(3)
A J-1.
függelék 7. hivatkozásában említett előírásban meghatározott módszerek egyikével kell meghatározni, hogy az egység megfelel-e a kívánt referenciaprofilnak.
(4)
Amennyiben az egységet a G1., GA., GB., GC. vagy DE3.
referenciaprofilok közül egynek vagy többnek megfelelőnek nyilvánítják, beleértve a GI1, GI2 vagy GI3 hordműhöz kapcsolódó profilokat is, a J-1.
függelék 7. hivatkozásában említett előírásokban meghatározottak szerint, a megfelelést a J-1.
függelék 7. hivatkozásában említett előírásokban meghatározottak szerinti kinematikus módszerrel kell megállapítani.
Fel kell tüntetni a 4.2.12. pontjában ismertetett műszaki dokumentációban, hogy az egység megfelel-e az említett referenciaprofil(ok)nak.
(5)
Villamos egységek esetében az áramszedő űrszelvényét számítással kell ellenőrizni a J-1.
függelék 7. hivatkozásában említett előírások szerint annak érdekében, hogy az áramszedő szerkesztési szelvénye megfeleljen az 1301/2014/EU bizottsági rendelet (*) (energia alrendszerre vonatkozó ÁME) D. függelékében meghatározott mechanikai kinematikus szelvény paramétereinek, amely függ az áramszedőfej választott geometriájától: a két választható lehetőséget a 4.2.8.2.9.2. pont ismerteti.
Az áramszedő és a helyhez kötött berendezések közötti megfelelő szigetelési távolságok biztosítása érdekében az infrastruktúra-szelvény kialakításakor figyelembe veszik az energiaellátás feszültségét.
(6)
Az energia alrendszerre vonatkozó ÁME 4.2.10. pontjában meghatározott és a mechanikai kinematikus szelvényszámításhoz használt áramszedőlengést a J-1.
függelék 7. hivatkozásában említett előírásokban meghatározott számításokkal vagy mérésekkel kell igazolni.
Az 1 520 mm-es nyomtávú rendszeren történő üzemre tervezett egységek:
(7)
A jármű statikus profiljának az egységes »T« szelvényen belül kell lennie; az infrastruktúra referenciaprofilja megegyezik az »S« szelvénnyel.
Ezt a profilt a B. függelék határozza meg.
(8)
Villamos egységek esetében az áramszedő űrszelvényét számítással kell ellenőrizni annak érdekében, hogy az áramszedő szerkesztési szelvénye megfeleljen az energia alrendszerre vonatkozó ÁME D. függelékében meghatározott mechanikai statikus szelvény paramétereinek; az áramszedőfej választott geometriáját figyelembe kell venni: a választható lehetőségeket a 4.2.8.2.9.2. pont ismerteti.
_____________ (*) A Bizottság 1301/2014/EU rendelete (2014. november 18.) az Európai Unió vasúti rendszerének „energia” alrendszerére vonatkozó átjárhatósági műszaki előírásokról (HL L 356., 2014.12.12., 179. o.).”
24.
A 4.2.3.2.1. pont helyébe a következő szöveg lép: „4.2.3.2.1.
Tengelyterhelési paraméter (1)
A tengelyterhelés a tengelytávval, az egység hosszával és az egység vizsgált vonalon megengedett legnagyobb sebességével együtt alkotja az egység és az infrastruktúra közötti kapcsolódási paramétert.